Адметна, што стаўбцоўскія машынабудаўнікі штогод робяць значныя крокі на шляху павелічэння экспарту і аб’ёмаў продажу таварнай прадукцыі. У 2017 годзе рост зафіксаваны на ўзроўні 139,7 працэнта, у 2016 годзе ён быў яшчэ вышэйшым – 142 працэнты. Вытворцы прапануюць не толькі кампрэсарныя станцыі. Хадавой прадукцыяй з’яўляюцца запасныя часткі, якія рэалізуюцца як галаўному прадпрыемству, так і староннім арганізацыям. У касу прадпрыемства такім чынам паступіла 5 мільёнаў 488 тысяч рублёў (рост склаў 130 працэнтаў адносна ўзроўню 2016 года). Актыўныя продажы выклікалі тое, што апусцелі заводскія склады. Каэфіцыент рэшткаў гатовай прадукцыі на іх на даны момант мінімальны – 0,2.